recursal/SuperWikiNEXT-32B huggingface dataset:
O **Club Esportiu Europa** é un club polideportivo español do histórico barrio de Gràcia de Barcelona, fundado en 1907. Ten seccións de fútbol, baloncesto, fútbol sala e fútbol feminino.

É fundamentalmente coñecido polo seu primeiro equipo de fútbol, que actualmente compite na Terceira División, aínda que en 1928 tivo a honra de ser un dos dez clubs que fundou a Liga española de fútbol, militando tres tempadas na Primeira división española, e en 1923 foi finalista da Copa do Rei, caendo derrotado na final por un gol a cero. Ademais, o Europa ostenta tres títulos da Copa Cataluña, conseguidos en 1923, 1997 e 1998.

O Europa tamén pasou á historia por ser o anfitrión e gañador do primeiro partido de baloncesto que se disputou en España: foi o 8 de decembro de 1922, e o **Europa** venceu ao Laietà BC por 8 a 2. O club graciense foi un dos mellores equipos de baloncesto de Cataluña durante os anos 20 e 30.

Uniforme
--------

Inicialmente o Europa vestiu con uniforme a raias verticais azuis e brancas. O tradicional escapulario non se adoptou ata 1929, con motivo da súa primeira tempada en Primeira división.

* **Uniforme titular**: Camiseta branca con escapulario azul, pantalón azul e medias brancas.
* **Uniforme alternativo**: Camiseta azul con escapulario branco, pantalón branco, medias azuis.
* **Terceiro uniforme**: Camiseta laranxa con escapulario branco, pantalón negro, medias laranxas.

Estadio
-------

*Artigo principal**:* Nou Sardenya.
O CE Europa xoga os seus partidos no Nou Sardenya, estadio construído en 1995 sobre o antigo *Sardenya*, orixinalmente edificado en 1940. O recinto está situado no barrio de Gràcia, entre as rúas Sardenya, Camèlies e Secretari Coloma. Ten capacidade para 7.000 persoas, céspede artificial homologado pola FIFA e unhas dimensións de 100 x 63 metros.

Datos do club
-------------

* **Tempadas en 1ª**: 3
* **Tempadas en 2ª**: 6
* **Tempadas en 2ªB**: 1
* **Tempadas en 3ª**: 50 (Incluída a 2013/14)
* **Mellor posto na liga**: 8º (1ª División tempada 1928-29)
* **Peor posto na liga**: 10º (1ª División tempada 1930-31)

Palmarés
--------

### Torneos rexionais

* **Campionato rexional de Cataluña** **(1)**: 1923
* **Copa Catalunya (3)**: 1997, 1998, 2015

### Torneos nacionais

* Subcampión da Copa de España (1): 1923
* **Terceira División de España (2)**: 1961-62, 1962-63
* Subcampión da Terceira División (1): 1995-96

### Outros premios

* Placa de Prata da "Real Orden al Mérito Deportivo Español", en 2007.

Véxase tamén
------------

### Ligazóns externas

* Sitio web oficial *(en catalán)*
* Web de hinchas *(en catalán)*

| * v
* c
* e
Segunda División RFEF - Grupo 3 · 2021-22 |
| --- |
| Andratx · Badalona · Brea · Cerdanyola del Vallès · Ebro · Ejea · Espanyol B · Europa · Formentera · Huesca B · Ibiza Islas Pitiusas · Lleida Esportiu · Numancia · Peña Deportiva · Prat · Tarazona · Terrassa · Teruel |

|  |  |
| --- | --- |
| Control de autoridades | 
* Wd: Q856024
* WorldCat
* VIAF: 134683034
* BNE: XX120479
* GEC: 0025569

 |
**Diego Díaz de León y Castillo** nado en Chihuahua o 8 de febreiro de 1910, foi un futbolista mexicano máis coñecido como **Pirelo**, que xogaba na demarcación de centrocampista.

Traxectoria
-----------

Pirelo xogara no Celta de Vigo dúas tempadas antes do ascenso a Primeira e da Guerra Civil. Despois estivo un tempo no Eiriña CF, reforzou en varios partidos amigábeis ao Racing Club de Ferrol e fichou de novo polo Celta en 1939 canda a Vicente Cons e Edelmiro II para reforzar o equipo de cara ao debut en Primeira División desa tempada. Debutou co Celta na máxima categoría o 3 de decembro de 1939 ante o Real Zaragoza, partido que perdería o club vigués por 3-2. Neste primeiro ano disputou 19 dos 22 encontros, sendo un dos máis utilizados.

Ao longo das dúas tempadas máis que estivo no Celta foi perdendo protagonismo ata que na última so disputou catro encontros, e finalmente abandona o equipo na tempada 1941/42. Porén aínda puido formar parte do equipo que o 23 de abril de 1941 venceu por 8-0 ao Deportivo da Coruña en Balaídos en partido de Copa.

| * v
* c
* e
Celta de Vigo – 1939-40 (debut na Primeira División) |
| --- |
| 
* Burdas
* Rivas
* Varela
* Emilio
* Alvarito
* Pirelo
* Venancio
* Cons
* Nolete
* Edelmiro II
* Toro

 |
| 
* Alberty
* Chicha II
* Machicha I
* Agustín
* Labanda
* Piñeiro
* Ignacio
* Fuentes
* Nano
* Armando
* Sansón
* Machicha II

 |
| 
* Adestrador: Ricardo Comesaña

 |

Véxase tamén
------------

### Ligazóns externas

* Berto V. T. (10 de novembro de 2010). "Pirelo". *Yo jugué en el Celta* (en castelán).

|  |  |
| --- | --- |
| Control de autoridades | 
* Wd: Q12386933
* BDFutbol: 11049
* Transfermarkt: 352692

 |
**Jacques Cauvin**, nado en 1930 e finado o 26 de decembro de 2001, foi un arqueólogo francés.

Traxectoria
-----------

Especializado na prehistoria do Oriente Próximo, é particularmente coñecido pola súa hipótese sobre a xénese da produción de alimentos acontecida nos albores do Neolítico, exposta na súa principal obra, *Naissance des divinités, naissance de l'agriculture* (1994; en tradución literal ao galego, *Nacemento dos deuses, nacemento da agricultura*). Nela, réstalle importancia aos factores económicos como causa principal das primeiras prácticas agrícolas e gandeiras, e fai fincapé en factores relixiosos e simbólicos. Para Cauvin, tivo lugar unha "revolución simbólica" que actuou como motor de cambio na transición das sociedades cazadoras-recolectoras a sociedades produtoras. Este cambio alterou o universo máxico-relixioso das comunidades humanas, substituíndo o simbolismo terrenal paleolítico, baseado nos animais, por un simbolismo divino, baseado nun elemento feminino principal, a Deusa-Nai, e un secundario masculino, o touro. Así, xenerouse por primeira vez, sempre seguindo a Cauvin, unha diferenciación entre o superior e divino e o inferior e humano. As evidencias arqueolóxicas nas que se fundamenta son as múltiples figuras femininas achadas nos xacementos do Neolítico Precerámico A de Oriente Próximo.

Obras
-----

* *Les outillages néolithiques de Byhlos et du littoral Libanais*, París, Librairie d'Amérique et d'Orient, Jean Maisonneuve (Fouilles de Byblos tome IV), 1968.
* *Religions néolithiques de Syrie-Palestine*. París, Librairie d'Amérique et d'Orient, Jean Maisonneuve, 1972.
* *Les premiers villages de Syrie-Palestine du IXe au VIIe millénaire avant Jésus-Christ*. Lyon Maison de l'Orient méditerranéen (Collection de la Maison de l'Orient n° 4, Série archéologique 3), 1978.
* *Diyânât al- 'asr al-hajarî al-hadîhfi bilâd al-sham (avec une préface et trad, arabe par S. Muhesen, de Religions néolithique de Syro-Palestine)*. Damas Dâr Dimashq, 1988.
* *Naissance des divinités, naissance de l'agriculture*. París, CNRS Éditions, 1994.

Véxase tamén
------------

### Bibliografía

* Ripoll, S. *et al* (2011). *Prehistoria. Las primeras etapas de la Humanidad*. Editorial Universitaria Ramón Areces.

### Ligazóns externas

* Recensión de *Naissance des divinités, naissance de l'agriculture* *(en francés)*.

|  |  |
| --- | --- |
| Control de autoridades | 
* Wd: Q6120488
* WorldCat
* VIAF: 41837781
* BNF: 11895619t
* ICCU: SBLV299053
* ISNI: 0000000121296099
* LCCN: n82063591
* NKC: mub2013783357
* NTA: 072230657
* OL: OL1790645A
* Persée: 279677
* SUDOC: 026773058

 |
**Nicasio Guisasola Domínguez-Gil**, nado en Xixón en 1900 e finado en Talavera de la Reina o 10 de xuño de 1940, foi un enxeñeiro agrónomo e político galego.

Traxectoria
-----------

Fillo de Juan Guisasola Válgoma. Enxeñeiro agrónomo, foi profesor de Agricultura do Instituto de Vigo. Xerente da fábrica de osíxeno de Vigo, foi propietario da fábrica de cerámica da Fianteira en Vilalonga (Sanxenxo). Secretario de Unión Regional de Derechas de Vigo en 1932, foi deputado pola provincia de Pontevedra pola CEDA nas eleccións xerais de 1933. Volveu presentarse ás eleccións xerais de 1936 pola candidatura de dereitas, pero non foi elixido. Ao producirse o golpe de Estado do 18 de xullo de 1936 alistouse na Compañía de Voluntarios de Vigo como brigada, combateu en Extremadura e foi ferido en Villagonzalo, alcanzando a gradación de tenente de complemento de Infantaría. Ao rematar a guerra foi designado Xefe da Sección Agronómica da provincia de Madrid. Finou en accidente de automóbil en Talavera de la Reina o 10 de xuño de 1940 e foi soterrado en León.

Recoñecementos
--------------

* Medalla de Sufrimentos pola Patria.
* Cruz de Guerra.
* 2 cruces vermellas ao mérito militar.

Vida persoal
------------

Casou en Xixón con María Riva Suardíaz en 1925, e foi pai de María Cristina Guisasola Riva.

Notas
-----

1. ↑  Historia das Telleiras I
2. ↑  *El Pueblo Gallego*, 1-12-1932, p. 12.
3. ↑  "Copia arquivada". Arquivado dende o orixinal o 10 de xullo de 2012. Consultado o 10 de xullo de 2012.
4. ↑  Agricultura. Revista agropecuaria
5. ↑  Necrolóxica en *Hoja Oficial del Lunes*, 17-6-1940, p. 12.
6. ↑  Movimiento nobiliario 1931-1940. Año 1940
7. ↑  *Región*, 14-11-1925, p. 5.

Véxase tamén
------------

### Ligazóns externas

* "As barreiras teñen nome de muller"

|  |  |
| --- | --- |
| Control de autoridades | 
* Wd: Q17413200
* Arquivo Histórico de Deputados (1810-1977): 52500

 |
**Luís Blanco Martínez**, coñecido como **Poliño**, nado en Malpica de Bergantiños o 28 de febreiro de 1903, foi un mariñeiro e sindicalista galego.

Traxectoria
-----------

Mariñeiro, a súa muller morreu en 1935 ao dar a luz á súa única filla. Co golpe de Estado do 18 de xullo de 1936 foi chamado para o exército e fuxiu de Malpica con outros 10 republicanos en xuño de 1937 na lancha de motor Ciudad de Montevideo. Atopou acubillo e traballo nunha granxa moi preto de Douarnenez. Os seus irmáns Jesús e José Blanco Martínez fuxiron tamén de Malpica en agosto de 1938 na evasión da motora Rocío. A invasión nazi de Francia sorprendeuno traballando na granxa. Despois traballou de "botero" no porto de Douarnenez.

Véxase tamén
------------

### Bibliografía

* Redondo Abal, Francisco Xavier (2011). *O mar e a memoria. O expediente Armesto*. A Coruña: Laiovento. ISBN 978-84-8487-221-4.

### Outros artigos

* Evasión do Ciudad de Montevideo

### Ligazóns externas

* O Poliño, ou como fuxir da Guerra dende Malpica Arquivado 09 de xaneiro de 2019 en Wayback Machine.
* Luís Blanco Martínez na páxina web *Nomes e Voces*.
A **masaxe balinesa** foi desenvolvida na provincia indonesia de Balí, con influencia das tradicións da medicina da India, a China e o sueste de Asia.

As técnicas da masaxe balinesa inclúen a acupresión, facer rodar e mover a pel, acariciar firme e suavemente, a percusión e a aplicación de aceites esenciais. O practicante tamén pode aplicar masaxe con pedras. A combinación de terapia manual e aromaterapia está pensada para relaxar, afrouxar as restricións faciais e estimular o sistema linfático, o fluxo de sangue e o qi.

Notas
-----

1. 1 2  *The Asian Spa Series, Volume 1 – Balinese Traditional Massage: Heritage & Modern Techniques* (DVD-Video). Bioessentials. 2008.

Véxase tamén
------------

### Ligazóns externas

* The medium is the masseuse : a Balinese massage Jero Tapakan : stories from the life of a Balinese healer *(en inglés)*
* Balinese massage explained *(en inglés)*
* Massageliegen *(en alemán)*
* Traditional Balinese massage as spa brand *(en inglés)*

|  |  |
| --- | --- |
| Control de autoridades | 
* Wd: Q4850942
* MAG: 2777701110

 |
**Jesús Otero Calvo**, nado en Podente (Monterroso) o 20 de agosto de 1950, é un político galego.

Traxectoria
-----------

Licenciado en Xeografía e Historia. Foi profesor de secundaria en Sarria, Mondoñedo, Monterroso e Lugo, e director dos institutos San Rosendo de Mondoñedo, de Monterroso e do IES Leiras Pulpeiro de Lugo. 

Militante do PSdeG-PSOE, nas municipais de 1983 encabezou a candidatura socialista en Monterroso e foi elixido concelleiro e portavoz do grupo na oposición, onde se mantivo ata 1987. Volvería á primeira liña política en 1991 encabezando novamente a candidatura do PSdeG en Monterroso, logrando mellorar ata os 5 edís, se ben o PPdeG revalidou a alcaldía por un concelleiro. Volveu selo candidato socialista en 1995 mais tampouco logrou a alcaldía, polo que permaneceu como portavoz municipal ata o fin dese mandato.

Trala vitoria do PSOE nas Eleccións Xerais de 2004 foi nomeado Subdelegado do Goberno en Lugo. Permaneceu no cargo ata que en marzo de 2009 presentou a súa dimisión pola trama das multas na Xefatura Provincial de Tráfico de Lugo. En xullo de 2010 tamén foi imputado na Operación Carioca. 

Nas eleccións municipais de 2015 encabezou a candidatura INTA (Independentes Terras do Asma) en Monterroso formada con outras dez persoas que integraran antes candidaturas do PSdeG e do BNG e foi elixido alcalde ao obter a maioría absoluta. Finalmente, en xullo de 2015 foi condenado pola Audiencia de Lugo por tráfico de influencias en canto á trama das multas. Tras confirmar o Tribunal Supremo a condena, en outubro de 2016 asinou o seu cesamento como alcalde para cumprila condena de inahbilitación. Unha vez cumprida a condena, en novembro de 2017 regresou ao concello como asesor do goberno local da súa candidatura. Permaneceu como asesor ata as municipais de 2019, cando decidiu non concorrer novamente co seu grupo ós comicios. En decembro de 2019 resultou finalmente absolto da Operación Carioca.

|  |  |  |
| --- | --- | --- |
| Predecesor:**Antonio Gato Soengas** |  **Alcalde de Monterroso** 2015 - 2016 | Sucesor:**Miguel Rico Gómez** |

Notas
-----

1. ↑  La trama de las multas hace dimitir al subdelegado del Gobierno en Lugo
2. ↑  El ex subdelegado del Gobierno de Lugo aparece en las grabaciones telefónicas
3. ↑  Jesús Otero encabezará a lista de Independentes de Monterroso *El Progreso*, 19/04/2015,
4. ↑  Condenan a Jesús Otero y a Julio González por el caso de retirada de multas *NoticiasGalicia*, 11/07/2015 *(en castelán)*.
5. ↑  El alcalde de Monterroso deja el cargo para cumplir una condena de un año de inhabilitación Arquivado 06 de febreiro de 2017 en Wayback Machine. *Faro de Vigo*, 05/11/2016 *(en castelán)*.
6. ↑  Jesús Otero regresa al Concello de Monterroso tras el año de inhabilitación
7. ↑  El alcalde de Monterroso renuncia a presentarse a las elecciones
8. ↑  Otero: "Estiven imputado dez anos por algo que non se sostén"

Véxase tamén
------------

### Outros artigos

* Eleccións municipais en Monterroso

### Ligazóns externas

* Ficha en galegos.info
**Marie Maynard Daly Clark, nada en** 1921 en Nova York e finada en 2003, comezou os seus estudos de química e doutorouse na mesma disciplina, cun estudo de como as substancias químicas producidas no organismo contribúen á dixestión dos alimentos. Foi a primeira muller afroamercana en obter un doutoramento en química nos EE. UU. Traballou durante anos como profesora universitaria.

Daly realizou experimentos que estudaron os efectos do colesterol na mecánica corporal, os efectos dos azucres e outros nutrientes nas arterias e no sistema circulatorio. O seu traballo permitiu comprender os ataques cardíacos .

En 1988, esta investigadora creou un fondo de bolsas en homenaxe ao seu pai, para axudar a estudar os afroamericanos que queiran especializarse no mundo da física ou da química.

Marie Maynard é unha das cinco mulleres científicas (Florence Sabin, Gertrude Perlmann, Louise Pearce e Rebecca Lancefield )que aparecen retratadas nun cadro da Universidade de Rockefeller en 2022, a primeira vez que mulleres científicas son retratadas nesta institución en 121 anos de historia.

Notas
-----

1. ↑  "Mary Maynard Daly, primera mujer afroamericana en obtener un doctorado en química en EE. UU.". *Mujeres con ciencia* (en castelán). 2020-11-19. Consultado o 2022-04-15.
2. ↑  Palomino, Zinthia (2019). *Mujeres negras en la ciencia*. ISBN 978-84-09-08025-0.
3. ↑  "https://www.rockefeller.edu/support-our-science/women-and-science/portrait-initiative/". *Support our science* (en inglés). Consultado o 2022-04-16.  Ligazón externa en `|title=` (Axuda)

|  |  |
| --- | --- |
| Control de autoridades | 
* Wd: Q15848288
* WorldCat
* VIAF: 693149068562765730009
* LCCN: no2017035094
* SNAC: w6mt9hbs
* WikiTree: Daly-3161

 |
Coordenadas: 60°34′04″N 156°03′45″O﻿ / ﻿60.56778, -156.06250

Para outras páxinas con títulos homónimos véxase: Nushagak.

O **río Nushagak** é un río que discorre polo suroeste de Alasca, nos Estados Unidos de América. 

Nace no suroeste da cordilleira de Alasca e flúe durante 450 km até desembocar na baía de Nushagak, un entrante da baía de Bristol, ao leste de Dillingham.

A súa conca abarca unha superficie de 34 700 km².

Os seus afluentes principais son os ríos Mulchatna, Nuyakuk, King Salmon, Iowithla, Koktuli e Kokwok.

O río Nushagak está augas abaixo da proposta Pebble Mine, cuxo lago de almacenamento de residuos se asentaba na cabeceira do río Koktuli, un dos tributarios do Nushagak. As aldeas do Nushagak encóntranse entre as principais opositoras da proposta.

As cinco especies do salmón do Pacífico (chinook, coho, sockeye, chum e pink) desovan no río ou nos seus afluentes. A pesca comercial, de subsistencia e deportiva son importantes na zona. A máis notábel é carreira anual do salmón chinook, que se produce desde mediados de xuño até mediados de xullo. 

A troita arco da vella, o lucio europeo, o tímalo ártico, a *Lota lota* e a troita alpina tamén están presentes no río Nushagak.

Notas
-----

1. ↑  Benke, Arthur C. & Cushing, Colbert E. (2009): *Field Guide to Rivers of North America*. Cambridge, Massachusetts: Academic Press. ISBN 978-0-1237-8577-0, pp. 332–333.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Nushagak*** |

### Ligazóns externas

* Fotos do río Nushagak
* Pebble Mine Photos and Information

|  |  |
| --- | --- |
| Control de autoridades | 
* Wd: Q2005508
* WorldCat
* VIAF: 144589334
* GeoNames: 5870543
* GNIS: 1407364
* LCCN: sh2002000366
* OSM: 9898955

 |
**Vicente Pablo Calderón Oreiro**, III conde de San Juan, nado en Santiago de Compostela en 1821 e finado en Oín (Rois) o 19 de setembro de 1888, foi un político galego.

Traxectoria
-----------

Pazo de Antequeira, residencia de Vicente Calderón Oreiro.
Estudou Dereito na Universidade de Santiago de Compostela. Militou no Partido Moderado e foi deputado polo distrito de Noia en 1857, polo de Vilalba en 1864 e polo de Mondoñedo en 1867. Retirouse da actividade pública durante o Sexenio Democrático. Na Restauración militou no Partido Conservador e foi elixido senador pola provincia de Lugo (1876-1877), e pola provincia da Coruña (1877, 1879-1880 e 1884-1885). Foi gobernador civil de Pontevedra e A Coruña. Finou no Pazo de Antequeira, na parroquia de Oín (Rois) o 19 de setembro de 1888.

Vida persoal
------------

Casado con Carmen Ozores Mosquera, foi pai de José, Benito, Joaquín, Jacoba, María Dolores, Juan, Angel, Vicente e María del Carmen Calderón Ozores (que casou con José Riestra López).

Véxase tamén
------------

### Ligazóns externas

* Ficha no Senado

|  |  |
| --- | --- |
| Control de autoridades | 
* Wd: Q12401824
* Arquivo Histórico de Deputados (1810-1977): 19090

 |
**Aída Patria Mercedes Mirabal Reyes de González**, nada en Ojo de Agua o 27 de febreiro de 1924 e falecida en La Cumpre o 25 de novembro de 1960, foi unha mecanógrafa e activista dominicana. Foi unha das irmás asasinadas polo ditador Rafael Leónidas Trujillo.

Traxectoria
-----------

Recibiu o nome de Patria por nacer o 27 de febreiro, cando se conmemora a independencia do seu país. Desde pequena tivo afección pola pintura. Terminou o ensino intermedio e graduouse en dactilografía no colexio Inmaculada Concepción de la Vega.

Pola súa participación nos esforzos para derrocar o ditador Rafael Leónidas Trujillo Molina, o goberno puxo en poxa pública todas as súas pertenzas campestres e confiscou a casa e as propiedades da familia González Mirabal. Con todo, preocupada polo futuro dos nenos do país, Patria seguía apoiando a súa irmá Minerva nos seus esforzos contra o goberno e opúñase a Trujillo.

Patria foi asasinada a golpes xunto a Minerva e María Teresa, as súas irmás, e Rufino de la Cruz, o condutor do Jeep no que viaxaban o 25 de novembro de 1960 cerca da ponte Marapica, na estrada entre Santiago e Puerto Plata, mentres regresaba ao seu fogar despois de visitar os esposos das súas irmás Minerva e María Teresa na fortaleza de Puerto Plata, onde se atopaban presos por sedición.

Recoñecementos
--------------

En memoria de Patria e as súas irmás Minerva e María Teresa, cada 25 de novembro conmemórase o Día Internacional da Eliminación da Violencia contra a Muller, pola resolución oficial da ONU aprobada pola súa asemblea o 7 de febreiro de 1999.

Vida persoal
------------

Casou aos 17 anos con Pedro Antonio González, membro dunha prestixiosa e acomodada familia de terratenientes da rexión do Cibao. Desa unión naceron: Nelson Enrique, Noris Mercedes, e Fidel Raúl Ernesto.

Notas
-----

1. ↑  "El brutal asesinato de las hermanas Mirabal que conmocionó al mundo" (en castelán). 2019-11-25. Consultado o 2020-11-24.
2. ↑  "La tragedia de las hermanas Mirabal: cómo el asesinato de 3 mujeres dominicanas dio origen al día mundial de la No violencia contra la mujer". *BBC News Mundo* (en castelán). Consultado o 2020-11-16.
3. ↑  "Día Internacional de la Eliminación de la Violencia contra la Mujer - 25 de noviembre" (en castelán). Consultado o 2020-11-16.
4. ↑  "A/RES/54/134 - S - A/RES/54/134". Consultado o 2020-11-16.

Véxase tamén
------------

### Ligazóns externas

* Biografía
* Biografía das irmás Mirabal
* Imformación e imaxes das irmás Mirabal *(en inglés)*

|  |  |
| --- | --- |
| Control de autoridades | 
* Wd: Q6066408
* WorldCat
* VIAF: 57975945
* FAST: 104768
* GND: 1163041335
* ISNI: 0000000023399377
* LCCN: n82218764
* SUDOC: 099017202

 |
**Julio Lois Fernández**, nado en Pontevedra en 1935 e finado na Coruña o 22 de agosto de 2011, foi un sacerdote católico, profesor universitario e teólogo galego, un dos máis destacados defensores da teoloxía da liberación en España.

Traxectoria
-----------

Licenciado en Dereito pola Universidade de Santiago de Compostela, diplomado en Socioloxía Pastoral en Roma e doutoramento en Teoloxía pola Universidade Pontificia de Salamanca. A súa formación relixiosa coincidiu co proceso conciliar do Concilio Vaticano II, co que puido coñecer as obras dos teólogos europeos e os novos retos marcados pola igrexa sobre a súa reforma, o diálogo con outras confesións relixiosas, a liberdade relixiosa e, en xeral, os cambios a que deron lugar os debates do Concilio.

Entre 1966 e 1970 foi profesor no seminario de Cochabamba (Bolivia), amais de traballar como sacerdote nunha parroquia dos suburbios, o que marcou a súa vocación teolóxica. De regreso a España estableceuse no barrio madrileño de Vallecas, onde levou a cabo unha intensa labor como sacerdote e impulsou os movementos católicos de base como a Juventud Obrera Cristiana (JOC) e a Hermandad Obrera de Acción Católica (HOAC), vinculándose ao movemento veciñal.

Como docente foi profesor encargado de teoloxía no Instituto Superior de Pastoral da Universidade Pontificia salmantina. Membro activo da Asociación de Teólogos Juan XIII, presidiu a mesma entre 2005 e 2009.

Obra
----

* *Fe y política* (1977)
* *Teología de la liberación. Opción por los pobres* (1986; tese doutoral)
* *Los movimientos cristianos de base en España* (1991)
* *Jesús de Nazaret, el Cristo liberador* (1996)
* *La experiencia del Resucitado en los primeros testigos y en nosotros hoy* (2003)
* *El Dios de los pobres* (2005)

Notas
-----

1. ↑  Julio Lois, *in memoriam*, en *www.atrio.org*, 23 de agosto de 2011 *(en castelán)*.
2. ↑  "Julio Lois, teología de la liberación hecha vida", necrolóxica de Juan José Tamayo en *El País*, 25 de agosto de 2011 *(en castelán)*.
3. ↑  "El teólogbo gallego Julio Lois fallece a los 76 años en A Coruña", artigo en *La Opinión de A Coruña*, 26 de agosto de 2011 *(en castelán)*.

|  |  |
| --- | --- |
| Control de autoridades | 
* Wd: Q5955406
* WorldCat
* VIAF: 49249432
* BNE: XX4578994
* BNF: 120770179
* GND: 133222519
* ICCU: PUVV330990
* ISNI: 0000000116378911
* LCCN: n86128410
* NTA: 072684194
* SUDOC: 029067138

 |
**Meu** é un grupo galego de post-punk, power pop e indie rock formado no ano 2004 na Coruña.

Traxectoria
-----------

Despois da separación de Elephant Band, Xoel López pon en marcha Deluxe e o resto da banda crea Meu, un novo proxecto formado por dous exmembros de Elephant Band, Nacho Mora (voz) e Ramón Saleta (batería), ademais de Mikelini Martínez (baixo) e Ricardo Saavedra (guitarra), quen tamén formara parte de Deluxe ata 2003.

En 2004 gravan unha primeira demo que os levaría a contactar co selo independente catalán Rock On Music, co cal gravan en 2005 o seu primeiro longa duración *What's Up!* nos estudios de gravación Bonham na Coruña. No tema "Lightning Machine" colaboraría tamén Fernando García Vilaboy, o ex-membro de Elephant Band que faltaba.

Co lanzamento do álbum, levan a cabo unha intensa xira que os leva aos escenarios de varios dos principais festivais do Estado: Primavera Sound, Purple Weekend, Festival do Norte, Cultura Quente e Xiriapop entre outros.

A banda medra e pouco a pouco vai acadando unha maior repercusión. Participan nos concertos de Radio 3, no programa *Ipop* de TVE. O videoclip do tema "Wretch, Wash Your Hair" prográmase en varios espazos da TVG, ademais de achegarse a Portugal para realizar unha xira polo país veciño.

Prodúcese a saída amistosa de Ramón Saleta da batería e Alberto Dopico pasa a formar parte de Meu. Coa súa incorporación, a banda comeza a preparar o que sería o seu segundo álbum *Did You Hear?*, que gravarían en 2007 en Madrid, baixo o mesmo selo que publicou o seu primeiro traballo: Rock On Music. A gravación realízase nos estudios Audiomatic da man de José María Rosillo en tarefas de produción.

No seu segundo traballo Meu pasa do son máis cru de *What's Up!* a un son máis elaborado e con máis arranxos. É o momento no que o quinto membro de Meu, Alejandro González, entra na banda para ocuparse dos teclados.

Ademais da xira de presentación do novo disco, a banda toca en directo no programa *Banda Curta* de TVG.

A pesar do bo momento da banda, problemas externos a Meu provocan un paro en 2009, cando estaban preparando temas para o seu terceiro traballo.

En 2023 a banda retoma a súa actividade coa súa participación no festival Noites do Porto. Prepárase o seu terceiro disco e novas actuacións para 2024.

Discografía
-----------

* *What's Up!* (Rock On Music, 2005)
* *Did You Hear?* (Rock On Music, 2007)

Notas
-----

1. ↑  "Noticia da web sonicwavemagazine relativa a gravación dos concertos de radio 3". *www.sonicwavemagazine.com*. Consultado o 2024-02-21.
2. ↑  "Actuación de Meu no program Ipop de TVE".
3. ↑  "Nova na web vieiros.com da emisión do videoclip "Wretch, Wash Your Hair" de Meu".
4. ↑  "Actuación de Meu no programa Banda Curta de TVG".
5. ↑  "Entrevista a Nacho Mora en La Opinión A Coruña o 16/09/2023". Consultado o 21/02/2024.

|  |  |
| --- | --- |
| Control de autoridades | 
* Wd: Q124629712
* Discogs: 2397591

 |
Un **tlapitzalli** é un instrumento musical de vento coñecido polas culturas de Mesoamérica (inclúe partes de México, Guatemala, Belize etc.), particularmente os aztecas. Adoita ter forma de frauta, pero tamén poden ser máis anchas como as ocarinas.

Está feito xeralmente de barro ou madeira, decorado con motivos naturais ou debuxos de divindades aztecas. Os tlapitzalli poderían dividirse en compartimentos, xa que se atopou un tlapitzalli con até catro cámaras. Ademais, "tlapitzalli" era unha forma de chamar ao caracol que se usaba como corneta nas cerimonias e batallas mexicas.

Hoxe segue usándose no Estado de México.

Uso
---

O tlapitzalli era un instrumento común nas orquestras mexicas, ademais de ser usado para sinalar o inicio dunha batalla.[]

Notas
-----

1. ↑  Horcasitas, Fernando (2004). *Teatro náhuatl: época novohispana y moderna*. México: Universidade Nacional Autónoma de México. p. 164. ISBN 970-32-0878-9. Consultado o 27 de septiembre de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tlapitzalli*** |

### Outros artigos

* Instrumento de vento
* Instrumento de vento-madeira
* Instrumento de vento-metal
* Música de México
* Ocarina
* Tzililitli

### Ligazóns externas

*
**José "Sito" Vázquez García**, nado en Bamio (Vilagarcía de Arousa) o 4 de maio de 1944, é un político e mestre galego do PSdeG-PSOE que foi o primeiro alcalde democrático de Vilanova de Arousa.

Traxectoria
-----------

Mestre de EXB, instalouse na Illa de Arousa no 1968. Militante do MCG e posteriormente do PCG, nas eleccións municipais de 1979 foi elixido alcalde de Vilanova de Arousa encabezando unha candidatura independente de esquerdas que logrou a maioría simple. Nas municipais de 1983 encabezou a candidatura do PSdeG-PSOE e logrou unha contundente vitoria, ó bordo da maioría absoluta, pero non logrou a alcaldía dado que os demais grupos políticos apoiaron ó único concelleiro de Unión Isleña Democrática, Juan Nieto Dios. Este feito supuxo unha forte tensión social, algúns dos concelleiros que apoiaron a Nieto Dios recoñeceron presións, as cales parecían motivadas polas denuncias de contrabando que Vázquez fixera durante o seu mandato. Boa parte dos veciños da Illa (onde os socialistas lograran un resultado esmagador e onde residía Nieto Dios) non viron ben a elección do independente como alcalde, o cal conduciu a ameazas entre ambos os bandos, tendo que mudarse Nieto a Vilanova de Arousa, e Vázquez chegando a sufrir unha agresión e diversas ameazas. O novo alcalde foi perdendo progresivamente os apoios na corporación, ante o cal se rematou por presentarse unha moción de censura, a cal foi votada en outubro de 1985 retomando Vázquez a alcaldía. Nas municipais de 1987 encabezou de novo a candidatura socialista e nesta ocasión logrou ser reelixido con maioría absoluta. En agosto de 1989 renunciou á alcaldía e foi substituído polo seu compañeiro Juan Manuel Dios Oubiña.

Trala súa retirada da alcaldía seguiu formou parte da coordinadora pola segregación da Illa de Arousa de Vilanova de Arousa nos anos 90, chegando tamén a formar parte da Executiva Nacional Galega do PSdeG nesa época.

|  |  |  |
| --- | --- | --- |
| Predecesor:**Juan Dorgambide Ibarreche** |  **Alcalde de Vilanova de Arousa** 1979 - 1983 | Sucesor:**Juan Nieto Dios** |
| Predecesor:**Juan Nieto Dios** |  **Alcalde de Vilanova de Arousa** 1985 - 1989 | Sucesor:**Juan Manuel Dios Oubiña** |

Véxase tamén
------------

### Outros artigos

* Eleccións municipais en Vilanova de Arousa

### Ligazóns externas

* Xosé Hermida (25 de setembro de 1989). "José Vázquez: "En Arosa se producen muchas muertes extrañas"". *El País*.
* A. G. (16 de setembro de 2010). ""Las corrientes y el viento fueron favorables para lograr el puente de A Illa"". *Faro de Vigo*.
* Manuel Rivas (6 de maio de 1984). "La 'mafia' del contrabando mediatiza las crisis que atraviesan los principales ayuntamientos de la ría de Arosa". *El País*.
Emblema da Arma de Enxeñeiros do Exército de Terra de España.
A **Arma de Enxeñeiros** de calquera exército é unha arma que se compón normalmente de:

* Zapadores (lixeiros ou mecanizados/acoirazados)
* Apoio/maquinaria
* Especialidades (fontanaría, electricidade...)[]
* Pontoneiros
* Zapadores ferroviarios
* En ocasión e durante diferentes épocas, a arma de transmisións foi incluída dentro da de enxeñeiros.

Descrición
----------

Escudo da Academia de Enxeñeiros do Exército Español, con sede en Hoyo de Manzanares, Madrid.
Os Zapadores, dentro da arma de Enxeñeiros, son unidades que actúan en todo o campo de batalla: en primeira liña, acompañando á infantaría ou carros (neste caso normalmente actúan zapadores mecanizados) para realizar aperturas de corredores en campos de minas, aramados, remoción de obstáculos contra-carro) labores denominadas, dentro do ámbito castrense, como *apoio á mobilidade*, en extrema avangarda ou incluso en territorio inimigo, acompañando normalmente a unidades de operacións especiais ou de recoñecemento, realizando PRP (Patrullas de Recoñecemento en Profundidade) para obter información sobre defensivas inimigas, itinerarios para as forzas propias (incluíndo recoñecemento de pontes, vaos, estradas etc.) e tamén realizando operacións de contramobilidade (campos de minas, obstáculos,...) para dificultar o avance inimigo; así mesmo realizan tarefas de fortificación para a protección de unidades (asentamentos, abrigos, postos de mando) compartindo esta última misión cos enxeñeiros de apoio/maquinaria que se encargan de apoiar ás unidades con maquinaria pesada (retroescavadoras, *bulldozers*,...) e realizar todos os labores de infraestrutura para as unidades (reparar estradas, facer pontes, campamentos...).

Enxeñeiros militares en Galicia
-------------------------------

Formando parte dunha brigada de infantaría lixeira (BRILAT Galicia VII), o *Batallón de Zapadores Ligero VII* (BZAPL VII), con base en Pontevedra, constitúe a maior presenza de persoal da arma no territorio de Galicia, con ampla experiencia en misións internacionais.

Notas
-----

1. ↑  A BRILAT na páxina do Exército de Terra *(en castelán)*.

Véxase tamén
------------

### Outros artigos

* Enxeñaría militar
* Zapador

### Ligazóns externas

* Páxina web sobre os Enxeñeiros Militares españois *(en castelán)*
O **Comité de Milicias Antifascistas de Cataluña** foi un organismo creado o 21 de xullo de 1936 en Barcelona por Lluís Companys, a iniciativa da Confederación Nacional do Traballo e a Federación Anarquista Ibérica, para organizar militarmente as forzas que loitaban contra o alzamento militar en Cataluña durante a guerra civil española e para coordinar os grupos armados de milicianos que saían cara a fronte de Aragón. Na práctica, o Comité deu resposta á nova correlación de forzas xordida logo do fracaso do Alzamento Nacional en Cataluña, e foi o órgano efectivo de goberno entre xullo e setembro de 1936, ante a situación revolucionaria que dominaba o país.

O Comité tiña representantes das organizacións sindicais e os partidos da Fronte Popular, sendo o predominio anarcosindicalista, baixo as figuras de Joan García Oliver, Buenaventura Durruti e Diego Abad de Santillán, que tamén impuxeron un Consello Supremo de Economía en Cataluña para dirixir o proceso de colectivizacións en fabricas e empresas.

Figuraron no primeiro comité central tres dirixentes da CNT (Buenaventura Durruti, José Asens e Joan García Oliver), dous da FAI (Diego Abad de Santillán e Aurelio Fernández Sánchez), dous da Unión Xeral de Traballadores (José del Barrio, Salvador González e Antonio López Raimundo) un do PSUC (Josep Miret i Musté), dous do POUM (Josep Rovira i Canals e Julián Gorkin), tres de ERC (Artemi Aiguader i Miró, Jaume Miravitlles i Navarra e Joan Pons), un da Unió de Rabassaires (Josep Torrents), un de Acció Catalana Republicana (Tomàs Fàbregues), e Lluís Prunés e dous militares, asesores da Generalitat (Vicenç Guarner e Josep Guarner).

O comité organizaba as milicias obreiras e as columnas que partían á fronte, principalmente á de Aragón. Foi disolto o 27 de setembro de 1936 polo mesmo Companys cando a situación se estabiliza e chegaba cun único centro de poder político garantido polo goberno da Generalitat de Cataluña, no que se integrasen representantes do Comité. Á súa volta, as milicias obreiras militarizadas foron absorbidas polo exército regular republicano.

Ligazóns externas
-----------------

* *Los Organismos Revolucionarios: El Comité Central de las Milicias Antifascistas de Cataluña*, por Joan García Oliver.

Bibliografía
------------

* *Dicccionari d'Història de Catalunya*, Edicions 62

|  |  |
| --- | --- |
| Control de autoridades | 
* Wd: Q3393554
* WorldCat
* VIAF: 150429041
* BNE: XX4435846
* BNF: 144399282
* CANTIC: a1117240x
* GEC: 0019064
* LCCN: no2001077650
* SUDOC: 164450874

 |
Un **teorema** é unha afirmación que pode ser demostrada como verdadeira dentro dun marco lóxico. Demostrar teoremas é o xogo central na matemática.

Un teorema xeralmente posúe un número de condicións que deben ser enumeradas ou aclaradas de antemán e que se denominan resposta. Logo existe unha conclusión, unha afirmación matemática, a cal é verdadeira baixo as condicións nas que se traballa. O contido informativo do teorema é a relación que existe entre a hipótese e a tese ou conclusión.

Chamarase **corolario** a unha afirmación lóxica que sexa consecuencia inmediata dun teorema, podendo ser demostrada usando as propiedades do teorema previamente demostrado.

Teoremas dentro da matemática
-----------------------------

En matemática unha afirmación debe ser interesante ou importante dentro da comunidade matemática para ser considerada un teorema. As afirmacións menos importantes denomínanse:

* ***Lema***: unha afirmación que forma parte dun teorema máis longo. Por suposto, a distinción entre teoremas e lemas é arbitraria. O Lema de Gauss e o Lema de Zorn, por exemplo, son considerados demasiado importantes para algúns autores, polo cal consideran que a denominación lema non é axeitada.
* ***Corolario***: unha afirmación que segue inmediatamente a un teorema. Unha proposición *A* é un corolario dunha proposición ou teorema *B* se *A* pode ser deducida sinxelamente de *B*.
* ***Proposición***: un resultado non asociado a ningún teorema en particular.

Unha afirmación matemática que se cre verdadeira pero non foi demostrada denomínase conxectura ou hipótese. Por exemplo: a conxectura de Goldbach ou a hipótese de Riemann.

Teoremas dentro da lóxica e a lóxica matemática
-----------------------------------------------

Un teorema require dun marco lóxico; este marco consistirá nun conxunto de axiomas e un proceso de interferencia, o cal permite derivar teoremas a partir dos axiomas e teoremas que foron derivados previamente.

En lóxica matemática e en lóxica proposicional, calquera afirmación demostrada denomínase teorema. Máis concretamente, en lóxica matemática chámase **demostración** a unha secuencia finita de *fórmulas lóxicas ben formadas* *F*1, ...*Fn*, tales que cada *Fi* é ou ben un axioma ou ben un teorema que se segue de dúas fórmulas anteriores *Fj* e *Fk* (tales que *jn* non é un axioma entón é un teorema.

Teoremas dentro doutras ciencias
--------------------------------

Con frecuencia en física ou economía algunhas afirmacións importantes que poden ser deducidas ou xustificadas a partir doutras afirmacións ou hipóteses básicas chámanse comunmente teoremas. Con todo, frecuentemente as áreas de coñecemento onde aparecen esas afirmacións con frecuencia non foron formalizadas axeitadamente en forma de sistema axiomático polo que estritamente debería usarse con precaución o termo *teorema* para referirse a esas afirmacións demostrables ou\*deducíbeis de supostos "máis básicos".

Véxase tamén
------------

### Outros artigos

* Sistema axiomático

|  |  |
| --- | --- |
| Control de autoridades | 
* Wd: Q65943
* BRE: 4187664
* EBID: ID
* GEC: 0145659
* JSTOR: mathematical-theorems
* NDL: 00577594

 |
Un polígono construído sobre unha cuadrícula de puntos equidistantes.
Dado un polígono simple construído sobre unha cuadrícula de puntos equidistantes (é dicir, puntos con coordenadas enteiras) de tal xeito que todos os vértices do polígono son puntos da cuadrícula, o **teorema de Pick** proporciona unha fórmula sinxela para calcular a área *A* dese polígono en termos do número *i* de *puntos interiores* situados no polígono e o número *b* de *puntos límite* situados no perímetro do polígono:

{\displaystyle A=i+{\frac {b}{2}}-1.}
O teorema só é válido para *polígonos simples*, é dicir, aqueles que consisten nunha única "peza" e non conteñen "buratos".

Foi descrito en alemán a primeira vez polo austríaco Georg Alexander Pick en 1899, e popularizado en inglés por Hugo Steinhaus na edición de 1950 do seu libro *Mathematical Snapshots*. 

Ten múltiples demostracións, e pódese xeneralizar a fórmulas para certos tipos de polígonos non simples.

Notas
-----

1. ↑  Pick, Georg (1899). *"Geometrisches zur Zahlenlehre"*. Neue Folge.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Teorema de Pick Modificar a ligazón no Wikidata*** |

### Ligazóns externas

* Bogomolny, Alex (1998) Theorem (Java) "Pick's Theorem" Cut-the-Knot *(en inglés)*.

|  |  |
| --- | --- |
| Control de autoridades | 
* Wd: Q646523
* MAG: 27048646

 |
A **ermida de San Nicolás de Puente Fitero**, tamén chamada **hospital de San Nicolás** ou **albergue San Nicolás**, é unha antiga ermida de Itero de Castelo, na provincia de Burgos, Castela e León.

Dedicada a San Nicolao de Mira, quen deu lugar ao mito de Papá Noel, toma o seu nome do próximo Puente Fitero e é utilizado como albergue para os peregrinos do Camiño de Santiago.

Interior da igrexa parroquial, mantos da Confraría que se usan durante o ritual do lavado dos pés.

Historia
--------

Construída na Idade Media, posibelmente entre os s. XII e XIII, de estilo románico, ten unha soa nave. 

A historia da Ermita de San Nicolás en Puente Fitero, marcada pola falta de documentación detallada, pero citada nas *Cantigas de Santa María* de Afonso X, o Sabio, revela que sufriu diversas transformacións ao longo dos séculos. 

Pertenceu aos Cabaleiros da Orde do Hospital de San Xoán de Xerusalén (máis tarde *Cabaleiros de Malta*). Servía como hospicio para peregrinos que, rumbo a Compostela, cruzaban a ponte Fitero sobre o río Pisuerga unindo o reino de Castela e o reino de León (hoxe as provincias de Burgos e Palencia). 

Nos anos 90, grazas á iniciativa de Paolo Caucci von Saucken, a ermida foi emprestada pola arquidiocese de Burgos, restaurada e reconvertida en hospicio xestionado por voluntarios, principalmente italianos da Confraría de San Jacopo de Compostela, de abril até outubro, ofrecendo hospitalidade e lavado dos pés segundo a tradición cristiá.

Notas
-----

1. ↑  "Hospital de San Nicolás, Puente Fitero". *arteguias.com*. Consultado o 2024-02-29.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ermida de San Nicolao de Puente Fitero*** |

### Outros artigos

* Cabaleiros da Orde do Hospital de San Xoán de Xerusalén
* Orde de San Bieito
* Orde de Malta
* Paolo Caucci von Saucken

### Ligazóns externas

* http://www.iterodelcastillo.com/camino\_de\_santiago.htm (Arquivada, en castelán)
* (en italiano)
Plató de programas de TPA durante a emisión de *No sólo fútbol*.
Unidade móbil da RPA.
A **Radiotelevisión del Principado de Asturias** (*RTPA*) é un ente público de comunicación pertencente ao Principado de Asturias e creado en 2005. Está formado polas sociedades Televisión del Principado de Asturias e Radio del Principado de Asturias, SA. A televisión comezará as súas emisións regulares a mediados de 2006 para toda Asturias. Tamén ten pensado lanzar un periódico dixital. O seu director é Xosé Ramón Pérez Orni.

Estrutúrase en tres órganos:

* Consejo de Administración
* Consejo de Comunicación
* Dirección General

Ten as súas dependencias na Universidade Laboral de Xixón.

Historia
--------

A TPA realizou a súa primeira emisión en probas o 20 de decembro de 2005 as 21 horas. O sábado 7 de xaneiro comezou as súas retransmisións deportivas co partido de fútbol entre o Real Sporting de Xixón e o Racing de Ferrol, aínda co sinal cedido pola TVG. Ao día seguinte, desde o estadio Municipal de Miramar, prodúcese a primeira emisión con produción propia, neste caso do partido que enfrontou ao Marino de Luanco e a Cultural de Durango. Durante os primeiros meses, tódalas fins de semana retransmitían partidos do Real Sporting de Xixón, Marino de Luanco e do Real Oviedo, normalmente os partidos locais. Todas estas producións están subcontratadas a produtoras privadas.

Ao comezo xerou unha gran crispación ó non emitir programas en asturiano. Posteriormente engadiu uns poucos programas en asturiano e esporadicamente no galego de Asturias.

A baixa calidade dos seus programas e que a grella de *prime time* diaria sexa idéntica durante tódolos días aumentou esta crispación.

O 9 de xuño de 2006 comezou as súas emisións regulares cubrindo un horario reducido.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Radiotelevisión del Principado de Asturias*** |

### Ligazóns externas

* Páxina da RTPA *(en castelán)*
* Páxina da RTPA (*en asturiano*)
***Why Love Now*** é o quinto álbum de estudio da banda estadounidense de hardcore punk Pissed Jeans, publicado primeiro en *streaming* o 16 de febreiro de 2017 a través de Noisey e despois en formato físico por Sub Pop o 24 do mesmo mes. O disco fala de temas relacionados cos relacións de xénero, a misoxinia e os privilexios dos homes brancos, caificándoo un crítico calificándoo como "autocrítica preventiva, un intento de desafiar a agresión masculina deixándoa alimentarse de si mesma". A banda encargouse da produción de *Why Love Now* xunto coa artista no wave Lydia Lunch, que controlou estrictamente como o grupo traballaba no disco, e amén xunto co músico de metal Arthur Rizk, que se encargou dos aspectos técnicos. *Why Love Now* foi ben recibido pola crítica, que eloxiou o seu uso de temas líricos incómodos, e chegou ao número 24 la lista estadounidense *Billboard Heatseekers Albums*.

Listaxe de cancións
-------------------

| N.º | Título | Duración |
| --- | --- | --- |
| 1. | "Waiting On My Horrible Warning"   | 4:16 |
| 2. | "The Bar Is Low"   | 3:15 |
| 3. | "Ignorecam"   | 2:58 |
| 4. | "Cold Whip Cream"   | 2:36 |
| 5. | "Love Without Emotion"   | 4:00 |
| 6. | "I'm a Man"   | 2:39 |
| 7. | "(Won't Tell You) My Sign"   | 2:43 |
| 8. | "It's Your Knees"   | 3:33 |
| 9. | "Worldwide Marine Asset Financial Analyst"   | 1:26 |
| 10. | "Have You Ever Been Furniture"   | 2:38 |
| 11. | "Activia"   | 4:27 |
| 12. | "Not Even Married"   | 2:35 |
| 37:06 |

Notas
-----

1. ↑  Piepenbring, Dan (2017-04-10). "A Punk Band That Knows "The Bar Is Low" for Straight White Men". *The New Yorker* (en inglés). ISSN 0028-792X. Consultado o 2024-03-02.
**Telémaco** é un prominente cráter de impacto da lúa de Saturno, Tetis. Ten 92 km de diámetro,situado nas coordenadas 54° N 339,4° O, formouse sobre a Ítaca Chasma, a enorme estrutura de fendas, vales e depresións de Tetis. O seu nome procede do nome do fillo do heroe Odiseo da mitoloxía grega que aparece na Odisea.

Primeiro plano do cráter Telémaco, onde se pode aprecia-lo seu prominente pico central e os seus definidos bordos, moito máis e poñemos en comparación co moi degrado Teiresias, que fica as 10 en punto respecto de Telémaco e do cal xa só se pode apecia-lo seu patrón circular.
A principal característica deste cráter é que ten un destacable pico central e uns bordos moi definidos, o cal suxire que sexa un cráter relativamente novo, ademais de formarse sobre a Ítaca Chasma, o cal dá unha referencia da antigüidade desta chasma, xa que á parte deste cráter, a chasma ten outros cráteres máis pequenos sobre ela, o cal serve para data-la idade desta chasma.

Notas
-----

1. 1 2 3 4  USGS Astrogeology (ed.). "Tethys: Telemachus". *Gazetteer of Planetary Nomenclature*. Consultado o 08-05-2010.
2. ↑  "PIA10460: Ancient Rift". 02-09-2008. Consultado o 05-05-2010.
3. ↑  "PIA10506: Crater and Canyon". 05-11-2008. Consultado o 05-05-2010.

Véxase tamén
------------

### Outros artigos

* Lista dos accidentes xeolóxicos de Tetis
* Lista dos cuadrángulos de Tetis
* Tetis
* Ítaca Chasma
* Saturno